CELEX: 32016D0917
Language: bg
Date: 2016-06-09 00:00:00
Title: Решение (ОВППС) 2016/917 на Съвета от 9 юни 2016 година за отмяна на Решение 2010/656/ОВППС за подновяване на ограничителните мерки срещу Кот д'Ивоар

10.6.2016   
            
            
               BG
            
            
               Официален вестник на Европейския съюз
            
            
               L 153/38
            
         РЕШЕНИЕ (ОВППС) 2016/917 НА СЪВЕТА
   от 9 юни 2016 година
   за отмяна на Решение 2010/656/ОВППС за подновяване на ограничителните мерки срещу Кот д'Ивоар
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               На 15 октомври 2010 г. Съветът за сигурност на ООН прие Резолюция на Съвета за сигурност на ООН 1946 (2010), с която се подновяват мерките, наложени срещу Кот д'Ивоар.
            
         
               (2)
            
            
               На 29 октомври 2010 г. Съветът прие Решение 2010/656/ОВППС (1) за подновяване на ограничителните мерки срещу Кот д'Ивоар.
            
         
               (3)
            
            
               На 28 април 2016 г. Съветът за сигурност на ООН прие Резолюция 2283 (2016) на Съвета за сигурност на ООН, с която се прекратяват незабавно всички санкции на ООН срещу Кот д'Ивоар.
            
         
               (4)
            
            
               Предвид Резолюция на Съвета за сигурност на ООН 2283 (2016), както и в контекста на последните събития в Кот д'Ивоар Съветът реши освен това да прекрати всички допълнителни ограничителни мерки на Съюза срещу тази държава.
            
         
               (5)
            
            
               Поради това Решение 2010/656/ОВППС следва да бъде отменено,
            
         ПРИЕ НАСТОЯЩОТО РЕШЕНИЕ:
   Член 1
   Решение 2010/656/ОВППС се отменя.
   Член 2
   Настоящото решение влиза в сила в деня след публикуването му в Официален вестник на Европейския съюз.
   
      Съставено в Люксембург на 9 юни 2016 година.
      
         
            За Съвета
         
         
            Председател
         
         G.A. VAN DER STEUR
      
   
   
      (1)  Решение 2010/656/ОВППС на Съвета от 29 октомври 2010 г. за подновяване на ограничителните мерки срещу Кот д'Ивоар (ОВ L 285, 30.10.2010 г., стр. 28).